钦定古今图书集成/理学汇编/学行典/第238卷 > 张煇
## 钦定古今图书集成/理学汇编/学行典/第238卷 > 张煇

按《温州府志》：“张煇，字子充，永嘉人。自六经诸子书，历
代史记下至百家之说，皆通习，辨析精微，论议亹亹。
居丧，哀毁几不胜，庐墓三年，作霜露堂，有甘露降于
庭，人谓孝感所致，请以甘露易扁。煇曰：‘吾自衒耶’？复
筑室墓傍，日从事治气养心之术，学者从之益众。州
举八行不就。政和二年，上舍擢第，调泰兴簿。三舍法”
行，选为洪州教授。部使者荐诸朝，煇被召为国子学
录，卒。尝摭古人行事，断以己意，曰《草堂语录》，人称“草
堂先生。”子孝恺，字思豫，力学尚节义。登绍兴庚辰第，
历海盐簿，终兵部架阁。